**J e l e n t é s**

**Mindszentkálla Község Önkormányzata Képviselő-testületének**

**2017. szeptember 20-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról.**

**Előterjesztő: Németh László alpolgármester**

**Tisztelt Képviselő-testület!**

A Képviselő-testület lejárt határidejű határozatainak végrehajtásáról az alábbiakban számolok be:

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**35/2017. (IV. 26.) HATÁROZATA**

**A Kővágóörsi Közös Önkormányzati Hivatal 2016. évi költségvetése módosításának elfogadásáról**

Mindszentkálla Község Önkormányzata Képviselő-testülete a Kővágóörsi Közös Önkormányzati Hivatal 2016. évi költségvetése módosítását – az előterjesztésnek megfelelően – elfogadja.

**Intézkedést nem igényelt.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**36/2017. (IV. 26.) HATÁROZATA**

**A Kővágóörsi Közös Önkormányzati Hivatal 2016. évi zárszámadása elfogadásáról**

Mindszentkálla Község Önkormányzata Képviselő-testülete a Kővágóörsi Közös Önkormányzati Hivatal 2016. évi gazdálkodásáról szóló beszámolót - az előterjesztésnek megfelelően - elfogadja.

**Intézkedést nem igényelt.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**37/2017. (IV. 26.) HATÁROZATA**

**A Kővágóörsi Közös Önkormányzati Hivatal 2016. évi pénzmaradványának, pénzmaradvány felhasználásának elfogadásáról**

Mindszentkálla Község Önkormányzata Képviselő-testülete a Kővágóörsi Közös Önkormányzati Hivatal 2016. évi pénzmaradványát 5.538.676 Ft összegben állapítja meg, melyből kötelezettséggel terhelt pénzmaradvány 0 Ft. A Képviselő-testület elfogadja, hogy a Hivatal az 5.538.676 Ft összegű szabad pénzmaradvány teljes összegét a 2017. évi működési kiadások fedezetére használhatja fel.

**Intézkedést nem igényelt.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**38/2017. (IV. 26.) HATÁROZATA**

**A Kővágóörsi Közös Önkormányzati Hivatal 2016. évi munkájáról szóló beszámoló elfogadásáról**

Mindszentkálla Község Önkormányzata Képviselő-testülete a Kővágóörsi Közös Önkormányzati Hivatal 2016. évi munkájáról szóló beszámolót elfogadja.

**Intézkedést nem igényelt.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**39/2017. (IV. 26.) HATÁROZATA**

**A túlmunkáért járó díjazás kidolgozásáról**

Mindszentkálla Község Önkormányzata Képviselő-testülete a Közös Hivatalban dolgozók túlmunkájának díjazására vonatkozó javaslatot megtárgyalta.

Megbízza a Jegyzőt, hogy dolgozza ki a túlmunka díjazás módját, mutassa be a sarokszámokat, mennyi költséget jelentene az a Közös Hivatal költségvetésében, és mennyit az egyes települések költségvetésében, és azt terjessze az együttes ülés elé.

**Felelős:**  Dr. Szabó Tímea, jegyző

**Határidő:**  a soron következő együttes ülés

**Az előterjesztés készítése folyamatban van.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**41/2017. (IV. 26.) HATÁROZATA**

**Önkormányzati feladatellátást szolgáló fejlesztés**

**támogatására pályázat benyújtásáról**

Mindszentkálla Község Önkormányzata Képviselő-testülete elhatározza, hogy a Magyarország 2017. évi központi költségvetéséről szóló 2016. évi XC. törvény 3. melléklet II. 2. pont a), b) és c) pontok szerinti önkormányzati feladatellátást szolgáló fejlesztések támogatására kiírt pályázat ac) alcéljára pályázatot nyújt be.

A pályázat keretében az alábbi fejlesztést kívánja megvalósítani:

Mindszentkálla Orvosi rendelő fűtéskorszerűsítése, konvektoros fűtés kiváltása; elavult vízvezeték rendszer cseréje; aljzatkészítés, burkolási munkálatok, felületképzés munkáinak megvalósítása.

A fejlesztésre beadott – alább részletezett – árajánlatokat, valamint azok 6.110.540 Ft - os összköltségét a Képviselő-testület elfogadja:

* Kiss János Ambrus e.v. 2.133.959 Ft összegben fűtéskorszerűsítésre, konvektoros fűtés kiváltására;
* Kiss János Ambrus e.v. 1.468.751 Ft összegben elavult vízvezeték rendszer cseréjére;
* Szép László 2.507.830 Ft összegben aljzatkészítésre, burkolási, felületképzési munkálatok elvégzésére.

Az igényelt támogatás összege a pályázati kiírásban szereplő mérték alapján 95 %, ami 5.805.012 Ft. A fennmaradó, a fejlesztési költség 5 %-ának megfelelő összeget   
305.528 Ft-ot, a Képviselő-testület, mint önerőt a 2017. évi költségvetésébe betervezett tartalék terhére biztosítja.

Felhatalmazza a polgármestert a pályázat benyújtására.

Felelős: Keszler Gyula, polgármester

Határidő: 2017. május 2.

**A pályázat benyújtása megtörtént, a forráshiány miatt támogatásban nem részesült önkormányzatok tartaléklistára kerültek. A tervezői nyilatkozatok – hiánypótlásra - határidőben megküldésre kerültek.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**44/2016. (V. 03.) HATÁROZATA**

**Közrendvédelmi beszámoló elfogadásáról**

Mindszentkálla Község Önkormányzata Képviselő-testülete a 2016. évről szóló közrendvédelmi beszámolót elfogadja.

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**45/2017. (V. 03.) HATÁROZATA**

**A Káli – medence Idősek Otthona Mindszentkálla intézmény 2016. évi pénzmaradványának, pénzmaradvány felhasználásának elfogadásáról**

Mindszentkálla Község Önkormányzata Képviselő-testülete a Káli-medence Idősek Otthona intézmény 2016. évi pénzmaradványát 1.273.192 Ft összegben állapítja meg, melyből kötelezettségvállalással terhelt 0 Ft. A Képviselő-testület elfogadja, hogy az intézmény az 1.273.192 Ft összegű szabad pénzmaradvány összegét a 2017. évi működési kiadások fedezetére használhatja fel.

**Intézkedést nem igényelt.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**46/2017. (V. 03.) HATÁROZATA**

**A temetővel kapcsolatos díjak felülvizsgálatáról**

Mindszentkálla Község Önkormányzata Képviselő-testülete a temetőkről és a temetkezésről szóló 11/2005. (XII. 23.) önkormányzati rendeletében szabályozott, a temetővel kapcsolatos díjakat felülvizsgálta, ami alapján megállapítja, hogy a díjakat módosítani kívánja, ehhez azonban nagyobb terjedelmű előterjesztés készüljön, amiben szerepeljenek más önkormányzatok által megállapított díjak.

Felkéri a jegyzőt az előterjesztés elkészítésére.

Felelős: dr. Szabó Tímea, jegyző

Határidő: a következő tervezett testületi ülés

**Az előterjesztés elkészült, a szeptember 20-i ülésre beterjesztésre kerül.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**48/2017. (V. 03.) HATÁROZATA**

**Falugondnoki beszámoló elfogadásáról**

Mindszentkálla Község Önkormányzata Képviselő-testülete a falugondnok 2016. évről szóló beszámolóját tudomásul veszi, és azt elfogadja.

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**49/2017. (V. 03.) HATÁROZATA**

**Önkormányzati társulások 2016. évi munkájának elfogadásáról**

Mindszentkálla Község Önkormányzat Képviselő-testülete az önkormányzati társulások 2016. évi munkájáról készült beszámolót tudomásul veszi, és elfogadja.

**Intézkedést nem igényelt.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**50/2017. (V. 03.) HATÁROZATA**

**A gyermekjóléti és gyermekvédelmi feladatok ellátásáról szóló 2016. évre vonatkozó átfogó értékelés elfogadásáról**

Mindszentkálla Község Önkormányzata Képviselő-testülete a gyermekjóléti és gyermekvédelmi feladatok ellátásáról szóló 2016. évre vonatkozó értékelést elfogadja.

Utasítja a polgármestert, hogy az értékelést küldje meg a gyermekvédelmi és gyámügyi feladatkörében eljáró Veszprém Megyei Kormányhivatal részére.

Felelős: Keszler Gyula, polgármester

Határidő: 2017. május 31.

**A Veszprém Megyei Kormányhivatal részére az értékelés megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**51/2017. (V. 03.) HATÁROZATA**

**2016. évi rendezvények elszámolásáról**

Mindszentkálla Község Önkormányzata Képviselő-testülete a 2016. évi rendezvényekről szóló elszámolást tudomásul veszi, és azt elfogadja.

**Intézkedést nem igényelt.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**52/2017. (V. 03.) HATÁROZATA**

**A Köveskál és Térsége Óvoda Társulás Társulási megállapodás módosításáról**

Mindszentkálla Község Önkormányzata Képviselő-testülete a Köveskál és Térsége Óvoda Társulás Társulási Megállapodás módosítását az előterjesztés szerinti tartalommal elfogadja.

Felkéri a Polgármestert, hogy a döntésről a Társulási Tanács Elnökét értesíteni szíveskedjen.

Felelős: Keszler Gyula polgármester

Határidő: 2017. május 15.

**Az értesítés megtörtént, megállapodás módosítása aláírásra került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**53/2017. (V. 03.) HATÁROZATA**

**Gördülő fejlesztési tervhez kapcsolódó meghatalmazásról ivóvízrendszer vonatkozásában**

Mindszentkálla Község Önkormányzata Képviselő-testülete, mint a 30. sorszámú Szentbékkálla ivóvízellátó víziközmű-rendszer ellátásért Felelőse, megtárgyalta a 2018-2032 évekre vonatkozó Gördülő Fejlesztési Terv készítésére vonatkozó napirendi pontot.

A víziközmű-szolgáltatásról szóló 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében a Képviselő-testület felhatalmazza a Polgármestert arra, hogy hatalmazza meg a BAKONYKARSZT Víz- és Csatornamű Zártkörűen működő részvénytársaságot a Gördülő Fejlesztési Tervvel kapcsolatos önkormányzati kötelezettségek teljesítésével.

A meghatalmazás terjedjen ki arra is, hogy a BAKONYKARSZT Zrt. a vonatkozó Tervet készítse el, és a Vksztv., valamint az 58/2013. (II. 27.) Korm. rendelet által megállapított véleményezés átvételét követően, a 2018-2032 évekre vonatkozó Gördülő Fejlesztési Tervet a Magyar Energetikai és Közmű-szabályozási Hivatalhoz nyújtsa be és a jóváhagyásra irányuló eljárásban képviselje az Önkormányzatot.

A meghatalmazás visszavonásig érvényes, így az elkövetkező években készítendő Gördülő Fejlesztési Tervek elkészítésére, benyújtására és a jóváhagyási eljárásban való képviseletre szól.

Egyúttal a Képviselő-testület elfogadja, hogy a mindenkor érvényes igazgatási és szolgáltatási díjakat a BAKONYKARSZT Zrt. a jóváhagyási eljárás megindítása érdekében befizeti és amennyiben lehetséges, akkor a használati díjak terhére elszámolja. Amennyiben ez nem áll rendelkezésre, akkor az Önkormányzat a BAKONYKARSZT Zrt. részére az igazgatási és szolgáltatási díjat megfizeti.

Felhatalmazza a polgármestert a mellékelt meghatalmazás aláírására, valamint annak a Bakonykarszt Víz- és Csatornamű Zrt. részére történő továbbítására.

Felelős: Keszler Gyula, polgármester

Határidő: azonnal

**A meghatalmazás megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**54/2017. (V. 03.) HATÁROZATA**

**Gördülő fejlesztési tervhez kapcsolódó meghatalmazásról szennyvíz rendszer vonatkozásában**

Mindszentkálla Község Önkormányzata Képviselő-testülete, mint a 75. sorszámú Köveskál szennyvízelvezető és-tisztító víziközmű-rendszer ellátásért Felelőse, megtárgyalta a 2018-2032 évekre vonatkozó Gördülő Fejlesztési Terv készítésére vonatkozó napirendi pontot.

A víziközmű-szolgáltatásról szóló 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében a Képviselő-testület felhatalmazza a Polgármestert arra, hogy hatalmazza meg a BAKONYKARSZT Víz- és Csatornamű Zártkörűen működő részvénytársaságot a Gördülő Fejlesztési Tervvel kapcsolatos önkormányzati kötelezettségek teljesítésével.

A meghatalmazás terjedjen ki arra is, hogy a BAKONYKARSZT Zrt. a vonatkozó Tervet készítse el, és a Vksztv., valamint az 58/2013. (II. 27.) Korm. rendelet által megállapított véleményezés átvételét követően, a 2018-2032 évekre vonatkozó Gördülő Fejlesztési Tervet a Magyar Energetikai és Közmű-szabályozási Hivatalhoz nyújtsa be és a jóváhagyásra irányuló eljárásban képviselje az Önkormányzatot.

A meghatalmazás visszavonásig érvényes, így az elkövetkező években készítendő Gördülő Fejlesztési Tervek elkészítésére, benyújtására és a jóváhagyási eljárásban való képviseletre szól.

Egyúttal a Képviselő-testület elfogadja, hogy a mindenkor érvényes igazgatási és szolgáltatási díjakat a BAKONYKARSZT Zrt. a jóváhagyási eljárás megindítása érdekében befizeti és amennyiben lehetséges, akkor a használati díjak terhére elszámolja. Amennyiben ez nem áll rendelkezésre, akkor az Önkormányzat a BAKONYKARSZT Zrt. részére az igazgatási és szolgáltatási díjat megfizeti.

Felhatalmazza a polgármestert a mellékelt meghatalmazás aláírására, valamint annak a Bakonykarszt Víz- És Csatornamű Zrt. részére történő továbbítására.

Felelős: Keszler Gyula, polgármester

Határidő: azonnal

**A meghatalmazás megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**55/2017. (V. 03.) HATÁROZATA**

**Ingatlanok értékesítéséről**

Mindszentkálla Község Önkormányzata Képviselő-testülete a

Mindszentkálla 1194 hrsz-ú zártkert erdő, 5226 m2,

Mindszentkálla 1069/2 hrsz-ú zártkert szántó, 6011m2

Mindszentkálla 1029 hrsz-ú zártkert kert, 302m2

Mindszentkálla 1108 hrsz-ú zártkert rét és út, 1148m2

Mindszentkálla 1059 hrsz-ú zártkert rét, 1151m2

Mindszentkálla 1040 hrsz-ú zártkert rét, 1888m2

Mindszentkálla 892 hrsz-ú zártkert szőlő községi mintatér 1466m2

ingatlanokat értékesíteni kívánja Bánfalvi Károly (8000 Székesfehérvár, Kund u. 2.) részére.

A Képviselő-testület a vételárat 1.608.170 Ft-ban határozza meg. A Képviselő-testület az adásvételi szerződéssel kapcsolatban az alábbi feltételeket határozza meg: A Képviselő-testület felkéri a polgármestert, hogy a döntésről az ingatlan megvásárlására kérelmet benyújtót tájékoztassa. A vételár elfogadása esetén a képviselő-testület felhatalmazza a polgármestert az adásvételi szerződés aláírására.

Felelős: Keszler Gyula, polgármester

Határidő: 2017. június 30.

**A képviselő-testület döntéséről az ügyfél tájékoztatása megtörtént, arra válasz még nem érkezett.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**56/2017. (V. 03) HATÁROZATA**

**A Szentbékkálla ivóvízellátó víziközmű-rendszer vonatkozásában kötendő megállapodásról**

Mindszentkálla Község Önkormányzata Képviselő-testülete, mint a Szentbékkálla ivóvízellátó víziközmű-rendszeren lévő ellátásért felelős a víziközmű szolgáltatásról szóló 2011. évi CCIX. törvény 5/G. §-ában foglalt kötelezettségének eleget téve elhatározza, hogy megköti a Szentbékkálla ivóvízellátó víziközmű-rendszer ellátásának biztonsága érdekében tárgyú megállapodást.

A megállapodás tervezetét megismerte, jóváhagyja, és felhatalmazza a polgármestert az aláírására.

Felelős: Keszler Gyula, polgármester

Határidő: 2017. május 10.

**A megállapodás aláírása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**57/2017. (V.03,) HATÁROZATA**

**A nem közműves szennyvíz kezelésére kötött közszolgáltatási szerződésről**

Mindszentkálla Község Önkormányzat Képviselő-testülete a nem közművel összegyűjtött háztartási szennyvíz kezelésével kapcsolatos kötelező közszolgáltatási feladatot ellátó Szabadi Péter, egyéni vállalkozó a közszolgáltatási díj módosítására irányuló kérelmét megtárgyalta, és az alábbi álláspontot alakította ki:

Szándékéban áll elfogadni a közszolgáltató díjemelés iránti kérelmét.

**A vállalkozó tájékoztatása megtörtént. A rendelet-tervezet véleményezésre megküldésre kerül a környezetvédelmi hatósághoz.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**58/2017. (V. 03.) HATÁROZATA**

**Országos Mentőszolgálat Alapítvány támogatása**

Mindszentkálla Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 21/2013. (XI. 20.) önkormányzati rendelete (a továbbiakban: Ör.) alapján elhatározza, hogy az Országos Mentőszolgálat Alapítványt (Székhely: 1182 Budapest, Királyhágó u. 70.) (továbbiakban: Alapítvány) egyszeri 20. 000 Ft-tal, azaz Húszezer forinttal támogatja.

A támogatás kifizetése egy összegben utalással történik az Alapítvány pénztára javára.

A támogatás célja: Tapolca Mentőállomás mentőautói részére korszerűbb mentéstechnikai eszköz beszerzése

A felhasználás határideje: 2017. december 31.

Az Alapítvány a támogatásról 2018. január 31.-ig köteles elszámolni.

A támogatási cél kormányzati funkciója: 011130 Önkormányzatok és önkormányzati hivatalok jogalkotó és általános igazgatási tevékenysége

Utasítja a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Alapítvánnyal, ami terjedjen ki az Ör. 4. § (2) bekezdésében meghatározottakra.

Utasítja a polgármestert, hogy a megállapodás megkötését követően intézkedjen fenti összeg kifizetéséről.

Utasítja a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Keszler Gyula, polgármester

Határidő:

* a megállapodás megkötésére: 2017. május 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**A tájékoztatás megtörtént, megállapodás aláírásra, támogatás átutalásra került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**59/2017. (V. 03.) HATÁROZATA**

**A Mindszentkálla 199/5. hrsz-ú ingatlan használati megosztásáról**

Mindszentkálla Község Önkormányzata Képviselő-testülete az osztatlan közös tulajdonban levő Mindszentkálla 199/5. hrsz-ú ingatlan használatának megosztásáról megállapodást kíván kötni a tulajdonostársaival.

A Képviselő-testület a megállapodás tervezetét megismerte, az elhangzott kiegészítéssel elfogadja, felhatalmazza a polgármestert az aláírására.

Felelős: Keszler Gyula, polgármester

Határidő: 2017. május 31.

**A megállapodás aláírása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**60/2017. (V. 03.) HATÁROZATA**

**a 2016. évben végzett ellenőrzésekről szóló jelentésről**

Mindszentkálla Község Önkormányzat Képviselő-testülete a 2016. évben Mindszentkálla Község Önkormányzatánál végzett ellenőrzésekről szóló jelentést tudomásul veszi és elfogadja azt.

**Intézkedést nem igényelt.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**61/2017. (V. 03.) HATÁROZATA**

**a főépítészi feladatok ellátásra érkezett ajánlat elfogadásáról**

Mindszentkálla Község Önkormányzat Képviselő-testülete a helyi építési szabályzat elfogadásához kapcsolódóan megbízza a TÉR-SZER Kft-t (8200 Veszprém, Viola u. 14/b. ) az önkormányzati főépítészi feladatok ellátásával.

A TÉR-SZER Kft. által küldött megbízási szerződés tervezetet elfogadja, és felhatalmazza a polgármestert az aláírására.

Felelős: Keszler Gyula, polgármester

Határidő: 2017. május 31.

**A megbízási szerződés aláírásra került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**62/2017. (V. 03.) HATÁROZATA**

**Mindszenti Napok megrendezéséről**

Mindszentkálla Község Önkormányzata Képviselő-testülete a 2017. évben megrendezésre kerülő XV. Mindszenti Napok megrendezésének költségére 50 e/Ft-ot biztosít.

**Az intézkedés megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**72/2017. (VI. 14.) HATÁROZATA**

**A Kővágóörsi Közös Önkormányzati Hivatal Szervezeti és Működési Szabályzata módosításáról**

Mindszentkálla Község Önkormányzata Képviselő-testülete a Kővágóörsi Közös Önkormányzati Hivatal Szervezeti és Működési Szabályzata módosítását az alábbi kiegészítésekkel fogadja el:

- Az adóigazgatás területén jelentkező többlet feladatok vonatkozásában kötendő külön megállapodás érvényességéhez szükséges a részt nem vevő önkormányzatok jóváhagyása.

- A jegyző tartós távolléte esetén a jegyzői és aljegyzői feladatok ellátása a közszolgálati tisztviselőkről szóló 2011. évi CXCIX. törvény 52. §-ában szabályozott átirányítás alapján történik.

**A SZMSZ módosítása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**74/2017. (VI. 21.) HATÁROZATA**

**A közművelődési érdekeltségnövelő támogatásra pályázat benyújtásáról**

Mindszentkálla Község Önkormányzata Képviselő-testülete elhatározza, hogy a közművelődési érdekeltségnövelő támogatásra pályázatot nyújt be.

A pályázat keretében az alábbi felújítást kívánja megvalósítani:

* Mindszentkálla Faluház fűtés korszerűsítése bruttó 5.568.693 Ft értékben,
* Mindszentkálla Faluház homlokzati hőszigetelése bruttó 7.250.600 Ft értékben,
* Mindszentkálla Faluház nyílászárócsere bruttó 2.348.230 Ft értékben,

A felújítás összköltsége 15.167.523 Ft.

Az igényelt támogatás mértéke 13.617.523 Ft. A fennmaradó összeget (1.550.000 Ft), mint önerőt Mindszentkálla Község Önkormányzata a 2017. évi költségvetésbe betervezett tartalék terhére biztosítja.

Felhatalmazza a polgármestert a pályázat benyújtására.

Felelős: Keszler Gyula, polgármester

Határidő: 2017. június 23.

**A pályázat benyújtásra került. A 83/2017. (VIII. 18.) határozattal a támogatói okirat nem került elfogadásra a megítélt támogatási összeg miatt.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**76/2017. (VII. 19.) HATÁROZATA**

**Településképi arculati kézikönyv és a településképi rendelet megalkotásának árajánlat elbírálása**

Mindszentkálla Község Önkormányzatának Képviselő-testülete a településképi arculati kézikönyv és a településképi rendelet megalkotása érdekében beérkezett ajánlat elbírálásáról az alábbi döntést hozta:

A Képviselő-testület megbízza a VÁTERV95 Kft-t (1012 Budapest, Lugodi u. 50.) a Településképi Arculati Kézikönyv, valamint a Településképi rendelet megalkotására az ajánlatában szereplő 960 000 Ft + ÁFA díjért, az ajánlatban megjelölt határidővel.

Felkéri a polgármestert, hogy a megbízási szerződést írja alá.

**Felelős:** Németh László alpolgármester

**Határidő:** azonnal

**A megbízási szerződés aláírásra került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**77/2017. (VII. 19.) HATÁROZATA**

**A Kővágóörsi Közös Önkormányzati Hivatal létszámbővítéséhez szükséges költségek biztosításáról**

Mindszentkálla Község Önkormányzata jóváhagyja, hogy a Kővágóörsi Közös Önkormányzati Hivatal létszáma az adóigazgatás területén jelentkező többlet feladatok, így különösen új adónem bevezetése, fokozott adóügyi ellenőrzések, kintlévőségek behajtása céljából 1 fő négy órás adóügyi ügyintézővel, határozott időre (2017. augusztus 1. napjától 2018. december 31. napjáig) bővítésre kerüljön.

A Képviselő-testület elfogadja, hogy a létszámbővítéssel járó költségeket (munkabér + járulékai) a Közös Hivatal költségvetése részére Balatonhenye Község Önkormányzata Képviselő-testülete biztosítja, oly módon, hogy Mindszentkálla Község Önkormányzatának többletkiadása nem keletkezik.

Felelős: Németh László, alpolgármester

Határidő: 2017. augusztus 31.

**Intézkedést nem igényelt.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**78/2017. (VII. 19.) HATÁROZATA**

**A települési önkormányzatok szociális célú tűzifavásárláshoz kapcsolódó kiegészítő támogatására pályázat benyújtásáról és a vállalt önerő összegéről**

Mindszentkálla Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 48 m³ mennyiségben kemény lombos tűzifára, melyhez önerő biztosítása nem szükséges. A tűzifa szállításából származó költségek az önkormányzatot terhelik.

A pályázatban vállalt szállítás költségeit a Képviselő-testület Mindszentkálla Község Önkormányzata Képviselő-testületének a 2017. évi költségvetéséről szóló önkormányzati rendeletében meghatározott tartalékkerete terhére biztosítja. A Képviselő-testület a pályázati adatlap tartalmával, az abban foglalt nyilatkozattal egyetért.

A Képviselő testület felhatalmazza az alpolgármestert a pályázati adatlap aláírására és a pályázat benyújtására.

Felelős: Németh László, alpolgármester

Határidő: 2017. augusztus 25.

**A pályázat benyújtásra került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**83/2017. (VIII. 18.) HATÁROZATA**

**Közművelődés érdekeltségnövelő támogatás támogatói okirat elfogadásáról**

Mindszentkálla Község Önkormányzata Képviselő-testülete úgy döntött, hogy a közművelődési érdekeltségnövelő támogatás jogcímen biztosított vissza nem térítendő támogatás támogatói okiratát nem fogadja el, mivel a megítélt 1.801.000 Ft támogatási összegből és az 1.550.000 Ft önerőből a beruházást nem tudja megvalósítani.

Felkéri az alpolgármestert a szükséges intézkedés megtételére.

Határidő: azonnal

Felelős: Németh László alpolgármester

**A nyilatkozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**84/2017. (VIII. 18.) HATÁROZATA**

**Kistelepülési önkormányzatok alacsony összegű fejlesztéseinek támogatásáról**

Mindszentkálla Község Önkormányzata Képviselő-testülete elhatározza, hogy a kistelepülési önkormányzatok alacsony összegű fejlesztéseinek támogatására pályázatot nyújt be a vízrendezési és csapadékelvezetési rendszer felújítására.

Felhatalmazza az alpolgármestert a pályázat benyújtására.

Felelős: Németh László alpolgármester

Határidő: 2017. szeptember 07.

**A pályázat benyújtásra került.**

Mindszentkálla Község Önkormányzata Képviselő-testületének az elmúlt időszakban (május 3-i ülés időpontjától) rendkívüli települési támogatás ügyében hozott döntése 5 db volt, 110.000 Ft összegben. Lakhatási támogatás megállapítása iránti kérelem ügyében hozott döntés 1 db volt. Két esetben döntöttek közeli hozzátartozó ápolására tekintettel megállapított települési támogatás megszüntetéséről.

A polgármester átruházott hatáskörben 20 kérelmező részére települési támogatást állapított meg iskola/óvoda-kezdésre tekintettel, mindösszesen 580.000 Ft összegben.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2017. (IX. .) HATÁROZATA**

**Jelentés elfogadásáról**

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2017. szeptember 14.

**Németh László**

**alpolgármester**